gentaiscool/nusaparagraph_emot huggingface dataset:
Ku pikkirik nakke anjo sah sah ji iyaa, nah anjo toh doek na pakea keperlua giveaway anjo doek na tongji tau sarea give away doek na tongji atoka baraang na antu ni gappa battu ri sponsor. Yahh tena ja masalah bagi ku nakke lalang sekre rua aspek mingka niak memang anu tena na bajik ri lalang atingku punna bahas ki anne give away. Nomorok sekre give away barak kulle na gappa jai subsciber siagang followers. Kulle kapang 1 – 2 taung laloa jai youtuber na adakan antu ni kana give away, jujuruk nakke kurang ku isseng siagang apa anjo tujuan na iya ngaseng na parek anjo give away, mingka syarat na harusuk ki na subscribe anjo channel ka.

Emotion: surprise
Kulle kapang punna tau ammari jantung na singkamma kana bangkit ki battu ri kamateang. Manna mamo kemungkinan lompo anjo taua tena kulle na sakring anjo hal hal ka kah na alamai penurunan kesadaran anjo secara drastis ki. Singkamma tong siagang tau antu penyakit sepsis ka, kesadaran na kulle bajik punna pasien na respon bajik mae ri pakballe adrenalin ka. Punna ni suntik ki mae ri tau antu normal ka nakke ku kana tekanan darah ku kulle naik, detak jatung ku kulle labbi lintak, siagang kulle keadaan ta katte kulle serba waspada singkamma misal na katte si gappa tau erok ka na apa apa ii ki. 

Emotion: fear
Variasi latihan lainga punna ni pareki anjo repetisi barak kulle ni kuasai materi antu erok ni bawa antu sambil ni bawakangi tena niak sakrang atokah lalang ating ta. Siagang todong kulle tong ni coba siagang visualisasi, jari katte ni bayangkan kaleng ta ni tontongi biskop 3D punna parallu. Ri muko na layarak lebar na, niak sound na, siagang katte mempo nyamang ni tontongi carita na. Sekre carita antu mi ri awal, tangnga, akherek. Nahh ki bayangkan mi kamma kamma anneni cinik cinika antu mi katte sibuk ki ri situasi na anjo apakah presentasi, sikbuntuluk ki client, kencan, atokah tampilik ki ri muko na publik. 

Emotion: fear
Lekbana mi pertemuang pertamaku ri wattua ri ballakna, kajariangna sanging sihubungi mki kamma mi anjo pakaramula ku ngaimi riolomi  bainengku tena na issengi, ka anjo ri wattua sementara bainengku na sambung kuliahna battu ri D3 mae ri S1 jari tenapa ku terus terang supaya pokuski akkuliah, supaya lekbakpi anjo nampa accarita serus.
Bainengku tena na tinggi, tena na bodo, cantik, kebo siagang paling pentingna akkuliah ri jurusang kesehatan, tamae anjo ri wattu a niak istilah kana anak tekni tena na lere jodohna mae ri kesehatang. Lulusukna akkulia bainengku alhamdulillah ni tarima issek anjari calon pegawai negri sipil, kajariang nakke na tahu toa ku ni tappukang erok allamarki sekitar niak sitaung assikenal na ku sibuntingi, ri kammayya anne sementara assikalere i mingka tena na anjari alasang mae ri kanne ka sannak sunggu-sungguku mae ri bainengku ambaung rumah tangga. 


Emotion: happy
Haidir nilaporki mange ri kantorok polisia suarang bainenna, Aci nasabak anne Haidir nikuai niak baine maraeng na surang. Pakaramulana anne Aci curigai ka Haidir nasareangi konci HPna njari tena kulle nisungke. Lekbakna anjo manna punna antamaki ri kamarak mandi naerang tongi HP, njari aklampai anne Aci mange ri kantorok polisi, nasarei nomorok HP na buru’nenna sollanna kullei nilacak. Lekbakna nilacak niguppa ngasengi anjo chat-chat ri HPna surang anjo baine maraenga. Naciniki anjo bainenna apa naparek surang anjo baine maraenga, pakrisikna nyawana dende. Tena nasangkai buru’nenna la kammai anjo ka punna allo-allo nakuai nasayang dudu bainenna. Sitojengna niak tojek baine maraeng naurang, pakrisik dudu nyawanna dende, tena kulle natahang jeknek matanna kamase.

Emotion: angry
Nakke ku ukrangi tojeng wattu ku kuliah lampa mae Mayestik kaleng kaleng ku nampa lakbiring ku balli kain kurang labbi sampulo juta (10 jt) lalang na siallo, anjo wattuaa tena ku issengi kana erok ni jaik modelek tekamma anjo kaing kainga, ku pikkirik bajiki warna na nampa cantiki modelek na erokka malli. Sallo anjo nakke bosan ma jaik baju ku pake kaleng kalengku, ku ukrangi ri lemaring ku jai mi baju panno mi, nampa nakke ku coba coba moto ii anjo baju lekba ka ku jaik nampa ku balukkan ri Instagram ka. Muko na lekba ku posting, niak erok malli, sannang ku deh. Rua allo podeng niak sedeng antama pesan battu taua kutaknang kana niak inji anjo baranga. Punna tena ku sala ukrangi, niak tallu tau riolo erok malli mingka labbusuk mi anjo baju aa.

Emotion: happy
Awala na bainena anggapai cangkiri' ca'di. Ta'bangkai na cini ka lalang na anjo cangkiri' ca'dia niak 260 koin bulaeng. Anjari kalumannyang ka anggappai harta karun ri rawa na balla na. Anggapai harta karung sikamma koin bulaeng umuru' ratusang taungmi wattu na na baji'ki balla na. Anjo wattua na baji'ki bagiang palluna.  Le'ba na ri teliti anjo cangkiri' ca'dia anjo bulaeng na battu ri taung 1610 sanggeng na taung 1727. Na kana anjo penilitia anjo ri gappa na koin bulaeng 260 batu na anjari arkeologi lompo battu ri Inggris, ka battui ri taung 18. Awala na battu ri gali anjo butta ri balla na na kira kabel listrik ji, tapi na niak koin bulaeng ri rawa dapara' na ratusan bulaeng lalangna.

Emotion: surprise
Indigo iamiantu sala sekre kondisi yang sanna anneh siagang hanya terjadi mae ri sipakrua tau. Indigo iamiantu sekre kondisi temae seseorang akkasiak ammiliki kamampuan lakbi ni bandingkan tau maraengang. Singkatna, indigo ni identikkan siagang indra maka annang. Ri dasar na indigo kulle terjadi ri manusia sabak loe hal. Indigo biasa niak muncul rii wattuna lassu, mingka biasa poeng niak ri wattunna beranjak dewasa. Indigo poeng kulle terjadi mae ri manusia sabak gangguan gaib, iamiantu punna niak mahluk gaib ang-gangu kalengna. Misalna punna seseorang lekbak karasukan, ni taba baca-baca battu ri tau maraeng, mangka ia akan gampang accinik dimensi maraengan battu ri anne linoa. 

Emotion: surprise
Anjo memang ia tipe tipe na ja lette lettek kantorok, lettek kantoro kulle paling sinamperek 5 taung sikali. Yaa tekamma kulle siagang masalah pesangon nga? Nahh tena memang ja ni boya anjo pesangon nga. Financial planning na teknek memang tongmi biasanna. Jadi ya kamma mi anjo sensitif ki punna niak gosip gosip masalah PHK atokah pesangon. Riolo nakke ji ellek ellek k agang ku anjo anjama yaa ri perusahaan manufaktur, Na poang “kau lekba mako kartap?” nakka langerek ki anjo pertanyaan nga singkamma ku sakring “penting kah untuk kau?” erok ka karyawan tetap atoka tena kah tena ja beda ni fasilitas na sisalak sikedde tojeng na ji.

Emotion: sad
Tau biasayya na alle jama-jamanna taua punna a’mule-mulei nagaukang nakua taua garring anjo naerang lassuk. Kammai garring kleptoa, manna jai doekna anjo taua mingka punna battui garringna, manna karattasak nalukka’ji, kamma mi anne taua, sannangj nyawana punna lekbakmi na alle jama-jamangna tau maraeng. Tena napikkiriki apa nakasiak anne tau pata jama-jamanga.m, larroi kah nassui, pakrisiki nyawana mingka tenaja napikkiriki, pokokna sannangi ia nyawana.apalagi punna lekbakmi nipauang sikali atau pinruangmi nipau, mingka kammanjo kijai, tea maki harapki biak perobahang, ka anu naerang lassuk kamase, nipa’ballei pi anjo ri dottorok psikolog, sollanna  kullei bajik panggaukanna kamase. Njari katte punna mangngang maki kasiaki sa’barak, ammari maki. Pau mi liba bos ta atau naikah antu mange.

Emotion: angry
Nakke tena ku paham ki teknis na tekamma iyaa, mingka punna ni pake anjo rem tangan nga ri wattu na anjo otoa ak giok kulle menurut ku nakke sannak berbahaya na. Anjo otoa kulle kulle tak gulingi. Kah rem limang na anjo sifat na ak konci, jari anjo oto aa ak giok ki tiba tiba ni pake rem limang, anjo mi anjo oto aa kulle ak goncing tiba tiba, jari kulle anjo otoa ak giok punna tiba tiba ni pake rem tangan, nah anjo ban na kulle ak goncing rong, sementara anjo ke lembaman na oto aa lompo inji. Kulle ni bayangkan katte punna anjo ban na sepeda yaa tiba tiba ni pantama bassi ri sela sela na jari jari na wattu na sementara ak jappa? Kulle lompo anjo passapeda yaa tak banting. 

Emotion: fear
Jaiji cara antekamma batena kulle nipabajiki issedek mentalka lekbakta nataba bencana. Pertama sareangi wattu kalengta sollanna kullei menyesuaikang, ka punna beru-beruki nataba bencana nassami dangngalaki ulua appikirik, passangmi rolo’ kinawa-nawai, allei bajikna, sakbarakki sollanna kulle ki laloi anne bencanayya. Maka rua appalakki dukungang battu ri tau eroka appilangngeri apa kulle kicarita, bija siagang urang bajik kulle anjari tampak carita. Maka tallu paralluki pabajiki pola tallasak bajika sollanna kullei lannyak stresta. Kanreki anjo jaia gizina, bajiki tinrota. Punna nikasiak kamma nisawalaki tattongko matanta, kulleki cobai relaksasi sollanna bajiki pakkasiakta, teaki kanre pakballe nasabak kullei bahay ri kalengta apalagi punna taniau resepna dottorok.

Emotion: fear
Sekre wattu, nakke a’balanja bulanan ri supermarket assiagang agangku (jari, paraikatte assala’na battu ri SMA assingkamma). Caritanna anne agangku sementara ammallk mie instan na nakke ri area buah gangang, jari nakke assikalerei. Nakke sementara ammilei appele’ pas nakke ciniki assingkamma ibu guru SMA nakke battu ribokoanb sementara ammilei gangang-gangang. Karna sannak rannuku salloma tena ku assigappa, tena ku pikkiri la’bu langsung mae ri sampi’na. Sabak riolo anne ibu pas SMA sannaka lajju mae ri ia. 
Nampa, ri wattunna posisina anne ibu sementara bale’ mae ri samping, nakke kio’ sambil ammangei, “ibuuu”nakke pas ngalle posisi dallekangna ibu. Nakke anjama’ tangan na kubau limanna nampa akkana “dedeh salloku tena sigappa siagang mae ri katte ibu, nakku’ ku mae ri katte”.
Sikalingna nakke ampanaiki rupanna, anciniki rupanna ibu astagafirullah salah taua! Mampusma nai amma’ anne ku bau limanna, siri’-siri’ ku mae ri ia. 


Emotion: shame
Taung 2016, bulan ramalan, amminro ku anjama, Irma 28 taung harus na tempuh perjalanan salama 2 jam battu ri Jakarta mae ri bogor. Ri karueng, ia na jalani rutinitasna singkamma biasana ammeter ri ballakna lekbak na anjama mangnganmi. Battuna ri ballak ia langsung accidong ri kadera na. bahkan bang mangngaribi assakra ia tenapa na akgiok ri kacidonganna untuk ang-ngalle jeknek sambayang. 
Keluargana ngaseng mulaimi akgiok untuk aklampa assambayang ri masigik, tassesa Irma mantang accidong ri ballak. Ia akdandang ri kaderayya ri wattunna maraengang ammotorekmi ri ballak lekbakna allaksanakan sambayang mangngaribi. Sitanga jam ia nampa ammenteng untuk anrio. Mingka pas ki ri dallekang na kamar mandi ia nara niak akkioki kalengna, pikkiranna anjari kosong siagang na pareki bone ballakna anjari panic sabak ia accakar-cakar kadera.


Emotion: surprise
Teai sekre rua kali anne si A kamma anjo mae ri nakke, na erai ka lampa agangi jappa jappa atokah sikbuntuluk siagang agang agang na. Mingka punna battu ma rinjo, nakke tena ni anggap ka niak. Tena na agangi ka micara poeng. Jari na nakke ku sakring singkamma ka tau tolo tolo ri tangnga na tau tena ku isseng manna sekre. Iyaa biasa na na sindri na kana “Nakke ka tena ja ku parallu kerja keras, apalagi sanggeng ku ri allo Sabtu Minggu poeng harusuk ka anhama”. Iyaa todong sannangi na sakring puna anjari pusat perhatiangi nampa ni kalilingi siagang agang agang na antu na langerek ji iya appote apote, nampa tena na kaluppai na tutup carita na na kana untung na jai doek na bapak ku. 

Emotion: angry
Ri wattunna nakke anjama inja ri sala sekre kantorok niaka ri kota mangkasarak, nakke sempat assigappa siagang pamain golok idolaku siagang pole idola pandukung klub Psm Mangkasarak iami antu Wiljan Pluim. Ia iamiantu pamain asing paling sallo na bela psm kebanggaan katte ngaseng, posisina sebagai pemain bertahang siagang tinggi kalengna 194 cm, ciri kas na anne pluim battu ri karenangna iamiantu tujuan karenangna bajiki assisala siagang pamain asli tau mangkasarak siagang niak umpan-umpanna gammarak.
Kalengna lompo sianga tinngi passabakkeng susah untuk lari laccirik mingka carana akkarena golok bajiki ngumpang-ngumpa sehingga  tena na anjari masalah mae ri kalenna. Assalakna battu ri Negara Belanda, ia lekbakmi anyumbang piala Indonesia mae ri klubna Psm Mangkasarak. 


Emotion: happy
Punna nakke antu mi juduluk na overflow. Kah jai lalang na genre hentai siagan incest. Awalak na nakke penasaranga tekamma bajik na anjo h anime siagang sanggeng na terkenal sannak ri kalangan na anjo, nampa tenyata..... hadeuh. Nampa anjo karua na, anne teai anime mingka hentai manga anjo lekba ka riolo viral 7 bulan laloa kah pv na anjo mi “The Guy Who Save me from isekai Journey is a killer". Sempat memang nakke kutaknang nga nakke ku pikkirik anne singkamma ji cerita isekai lainga nampa deh jijik na anjo ternyata h manga. Ri anjo manga yaa niak sekre baine ni carita antama mae ri isekai nampa sikbuntuluk siagang burakne (pembunuh punna tena na salah). 

Emotion: disgusted
Ki pissai tampak na antu erok ni pake bolik pallu palluang ni parek battu daging siagang pallu palluang lainga antu ni parek battu ri ganggang. Punna niak kanre kanreang antu labbi riolo bari, pissai nampa ki buang ngi.Jai tau tena na sadari kana anjo parek ki kanre kanreang na ri ballak tippa bari antu mi suhu na kulkas na kurang dingin. Kulkas ka biasa na kulle ni atorok ammake suhu minimum 4 (appa) derajat celcius. Ri anne suhu aa, bakteri siagang jamur tena na kulle berkembang biak. Punna kanre kanreang na katte bolik ri kulkas labbi tippa bari battu ri biasan na, ki coba pake kangi termometer ukuruk ki suhu na kulkas ta. 

Emotion: disgusted
Punna ri se're titi taua anrasai kepo, anjo rasana bajikangang lanyya' ri duniayya nasaba' siri' siagang sia sia, tenamo artina anjo tallasa'ka. Siri' siagang tau toayya, pammantangang siagang tau ri sekitar. Mingka nakke tenapa ero' ambunoi kalengku nasaba' malla' anjo anjari patambang masalah ri Akhiratka. Nakke kullena angarru'ji bawang, anggarru' sanggena assu, jappa-jappa siagang mae ri balla'na toaku ri Jogja. Nakke anghindari kontak siagang pirangna taua, ri balla'na toaku anjo signalna kodi anjari kulle kunjung tena accarita tentang aga ku. Nakke kunjung tena accarita taua nasaba' wattuku tappuruk, tena tantu tau maraenga pahangi aga kate rasakan. Nakke tulisi'ki ngaseng masalahyya, nakke pikkiri'ki ri buyanga. Pissiapammi ku appainga', mingka antama ri toli kanamg assulu' toli kiri. Bura'neku anjo egoiski siagang tena ero' nibeta. Nakke ammoro-moro anjari patambang moro-moro, kamma ji anjo tarrusu', pammangangi.

Emotion: sad
Dubai anne anjari destinasi paling aman ri dunia. Nia' turis wattuna se're taung lalu alanyya ki barangna nampa nagappai poe'. Wattuna mae ri dubai ane turiska le'baki kecelakaan nampa allanyya'ki jang limanna. Anne turiska napikkiri'ki anne Jamna mattungi wattuna kecelakaan. Anne turiska pasrahmi jamna balina appa ratu' annang puluh annang Juta lanyyaki siagang tena napare' laporan kalanyyakang ri polisia. Ri anne taunga anne turiska ammotere'ki poe mae ri Dubai mingka tena naharap apa-apa. Tena nasangka anne turiska ri telepongi Polisi Dubai nasaba' jamna rigappami. Anne Polisi Dubai nasuroi turiska mae rinni. Anne polisia naissengangi antekamma anne Jamka kullei rigappa. Anne jamnga tena alanyya tapi ketinggalangi ri Kamara' hotelka. Anne turiska rannuki siagang attrima kasih ri polisia. 

Emotion: happy
Pertama, nakke ku poang ki kana anjo anak anak ka punna niak ni parek antu salah ii anu salah. Sarei pengertian siaganperuntuk antu na parek ki tau kulle yaa ni rugikan battu ri kelakuan na. Tantu mi anne parallu kehati hatian na kah anak anak ka sannak na ngai na alihkangi perhatian na punna ni tegur ki. Ki ewai accarita siagang ki kutaknangi tekamma na sakring punna anjo anak anak ka todong ni perlakukangi singkamma anjo. Misal na lalang kasus na pikrui tau maraenga. Tena na parallu na praktek kan siagang na pikrui anjo anak anak ka, mingka poang mi kana anjo perilaku tena na bajik.

Emotion: disgusted
Bajiki kapang punna sisikali kisarei hadiah tau toata, bayuangta atau bijangta maraenga, agangta. Biasa tau nasareangi hadiah punna ulang taungpi anjo taua. Mingka sitojengna manna tala ulang taungi, bajiki pole iyya ka pila’ takbangkai. Nassanami akkutaknang apankajariang anne na nasareanga hadiah. Padahal erokta ji pakarannui anjo tau nisayanga. Kamma tau toa, punna nia kija tau toanu ruayya, sisikali sareangi hadiah, paling bajik punna doek, boliki lalang amplo’, biasa anjo nasabak saking rannuna, angngarruki manggea atau ammaka. Padahal manna tenaja sikura nisareangi kamase. Nakke lekbak kusareang manggeku doek kubolik lalang amplo’, ta’ lima bilangngangna ammakku. Langsungi ngarruk manggeku kamase, padahal lakbi loe ia sareangki apa-apa battu cakdi memangji.

Emotion: surprise
Pakrisiki memang iyya nyawayya pinna niak tau maraeng allei anjo biasayya nijama-jama. Nasabak nikuasai dudumi anjo nijamayya mingka silalonna nasabak tenaja antamak ri kantorok tallu ngallo nisambei maki surang tau maraeng. Anu gampang dudu dih. Mingka punna pajama biasa jaki apa kulle nikana kamase, sikekdekji tau barani na ewa anne tampak panjamayyanga. Assa’raki sikekdek langsungi lannyak jama-jamanga. Salah sekre biasayya nijama nisareangmj tau maraeng. Larro tommaki intu iyya, sanna’ nassuta mingka la nikurami. Tenamo sumangak erok antamak ri kantoroka, lannyak ngasengi anjo sumangak katallassanga. Mingka apa kulle niparek punna tau kammayya ji kitte ngaseng, sa’raki pole tenapa na tantu nilangngerek. Njari kamma-kamma mami anne tarrusuk.

Emotion: angry
Anjo ka saddi ang ta lalang na anne peristiwa yaa atanding sepak golok antu kajadianga ri Staduion Kanjurugan , Malang. Na parek jai tau simpati siagang prihatin. Donasi donasi aa pakarammula mi ni boya lalang arenna kemanusiaan, tena na bella battu ri komunitas, lembaga, sanggeng na fans boyband korea. Simpati siagang empati battuii narrusuk ri jai pihak, bajik battu mae ri keluarga antu ka lampa mi tau tau ni sayangi atoka battu tau antu lalang masa duka na inji. Ni beritakan battu ri CNN Indonesia, ARMY Indonesia na parekkang galang dana untuk anjo korban tragedi Kanjuruhan, Malang. Sanggeng na kamma kamma anne niak mo takkumpuluk labbi ri 400 juta.

Emotion: sad
Niak sekre bangngi ambangungi Rara assambayang Tahajjud, nampangna anne ambangung tangnga bangngi assambayang nampa angngarruk pala’ doang ri Karaengata’ala. Napaui oo Karaengata’ala tau toaku sanna’ bajikna napasikolaya ri sikola kakjalaka, napakursuska manna mamo tenaja kurajing appilajarak, punna tena kululusuk ri kampus kujo’joka, loena antu doekna tau toaku kupelak-pelak kamase. Memang anne Rara punna kursuski biasa mangeji ri kantin nga angnganre indomi, tena na tojeng-tojeng appilajarak, kinnepi na sassalaki kalengna, apalagi sikali sipammanakanna niakmo lulusuk ri kampus negeri maraenga. Mukona kamma anjo, a’miki-mikimi pakkasiakna Rara nasungke internetka nampa napantamak nomorok ujianna. Sikura detik attayang pengumumang, niak tulisang “salamak, lulusukki antamak ri kampus negeri jurusang Komunikasi”, sanna’ sannangna Rara, tau toana sannang todo’ nasabak lulusukji anakna ri kampus nomorok sekrea ri Indonesia Timorok.

Emotion: happy
Ri Normandia, sitau buru’ne Prancis guppai warisang iareka sekre ballak, nisarei ri bijangna salloami ammoterang. Wattunna pakaramula antamak ri injo ballaka, takbangkai, takkallasaki nyawana nasabak anjo ballak nisareangi sanna’ jaina harta karung lalangna. Pertamana kotak cakdiji bonena sanging koing bulaeng nisikko ri kaderayya. Tena sallo naik issedek naguppa lakbi loe bulaeng nicokko lalang ri kotak wiskia. Lakbi takkallasaki nyawana pole wattunna naguppa bulaengbl batangang taccokko rawanna pakakkasaka, ri kamarak jeknek, jai dudu lalang ri anjo ballaka. Niak kapang 5.000 keping bulaeng, 37 bulaeng batangang sekre kilo, siagang rua batangang 12 kilo. Sayangna anjo buru’nea musti akbayarak 45% pajak warisang siagang 3 taung pajak balek.

Emotion: surprise
Carita artis tiktok ni arenga Natasha Surua ni vonis positinCovid-19 suarak ini bahas ni bahas ri warganet. Natasa mangngaku tena na gaukan tes swab PCR ri wattua ni kirimi pemberitahuan mae ri ia. Caritanna Natasa suarak ni carita ti Teitter. Warganet na soroti kasus sumpaeng sabak anne kejadian singkamma lekbak terjadi. 
Natasa accrita kamma anjo melalui akun tiktokna, ia akkana ia ni vonis Covind-19 padahal ia tena na lekbak melakukan Swab PCR ri tampakna anjo sesuai tanggalak na sakbuka. Ri wattua ia angguppa pemberitahuan siagang identitas kalengna niaka ansakbuki positif Covis 19. Padahal ia merasa tena na lekbak anggaukan nikanayya Tes Pcr ri tempat tersebtu. Setelah anne beritayya viral pihak klinik na klarifikasi kana niak terjadi kesalahan inputan atas datana. 


Emotion: surprise
Nakke anjo wattua sementara ngerang nga oto nampa antama ka mae ri lalang gang anjo tena ja na sempik sempik dudu mingka sallo sallo ni sakring pinak sampik. Lalang na anjo gang nga asing ngi kah anjo wattua nakke boya ka alamat penting, lekba na nakke ku buntuluk tampak na anjo nakke harusuk ka ammutarak moterek mingka tena na kulle nampa sekre sekre na lalang barak kulle putarak moterek antu mi lalang ujung na anjo kamae niak sikedde jeda siagang jalanan rel kereta api anjo melintas ki tena niak palang na melintang. Erok tena ni erok harusuk ki ni laloi punna erok ki mutarak rinjo. 

Emotion: fear
Semester sekre, nakke biasa ka ni kiok ansos (anti sosial = tena erok siagang taua) . Sukkurukna, niak agang agang antu paduli ri nakke. Mingka rata rata agang ku anjo ananak burakne. Niak sekre baine ri kelasakku apparek gosip antu tenaya bajik anu kodi na parek parek nakke na parekkang. Calledak, sanging burakne ji erok na agangi, jai podeng. Padahal nakke anne lekbak ku coba gabung mae ri anjo agang agang baine yaa mingka tena na tanggapi ka. Kulle kapang tena ku gakga siagang ni isseng ri kampusuk ka jari tena na erok siagang nakke. Mingka tena ku mangarti ngapa na jai tau terpengaru mae ri iyaa anjo taua sekre sekre anjari agang ku ki, anjo poeng agang bajikna anjari agang bajik ku kamma kamma anne. Hahaha.

Emotion: happy
“Tena pa na 5 mannek wehh” na kana taua spontan punna anjo kanre kanreang na tena na sengajai mattung ri lantai aa antu ni cinik na tangkasak ji. Duhh, bajik na ki pamari anjo anne kebiasaanga. Kahh manna mamo tena pa na 5 mannek, anjo kanre kanre rantasak ka anjo kulle niak potensi na na bahayakan ki punna tatta ki ni konsumsi. Punna ri Indonesia kulle pertimbangan na tena pa na 5 mannek, mingka punna ri negara negara marenga ri barat antu acuan na ni kana “tena pa na 5 mannek” alias na 5 second rule. Inti na singkamma ji, tatta ji anjo kanre kanrea ni kanrei lekba ka mo mattung ri lantai manna mamo tena pa na 5 mannek. 

Emotion: disgusted
Lekbaki wattunna mae a ri Bali nakke angngara’ bau manyere’, nakke merasa angngaraki ambani ri tampa pakbangngiangku, nah kanjomi nakke angngara’ rasa cera’ sannak menyengat, sanggengku biri taklangnge saba’ rasa-rasanna anne cera’. Biasana nakke punna angngara’ rasa olo’ mate saja tena na pareka erok taklangnge, mingka anne benar-benar pas kuara rasa cera’ anjo erok taklangnge. Urang-urangku mulai malla’, ia angngareki nakke mual sabak perjalanan naik bes. Terus nakke akkana kamma  nakke angngara rasa manyere, urangku malah tambah mallak haha nakke pung amminawang mallak sabak nakke simata angngaraki anne rasanna sedangkan maraenganga mallak. 
Akhirna nakke ampaeteng istigarku, sanna mallakku ri wattua sumpama. Nakke appikkiri tenaja ku nanggalak sesajian iareka maraenganna, mallaka punna niak makhluk maraeng nassu mae ri nakke punna kamma anjo. 


Emotion: disgusted
Keluhan na anjo ak lanjut ki mae ri ka tangkasang na sekre restoran, labbi battu ri 860 keluhan na jelaskan tentang standar ka tangkassang na restoran nga antu kodia, merujuk mae ri toilet na rantasak ki, niak balao malo malo, mejang na rantasak ki, siagang staf restoran na tena na bissai limang na punna lekba ki barassing sebelum na na parek kanre kanreang. Anjo ngaseng laporang nga anne ni tindak lanjuti serius ri pihak ber wenang na. Profesor Michael Gibney, anjo selaku na ketua otoritas na pangan Irlandia, na kana iyaa na sambut bajik ngaseng anjo keluhan nga, kahh iya tena na kulle awasi tak sekre sekre. 

Emotion: disgusted
Nakke beru beru ka ni salai bunting ri sekre burakne antu lekba ka mo na agangi ka sanggeng na 5 taung. Ironis na iyaa buntingi siagang baine beru beru na isseng nampai beberapa ulang. Sebelum na akherena iyaa bunting siagang anjo baine yaa, nakke memang lekba mo ku cinik gelagat na niak mo lain lain battu ri iyaa. Chat chat ku todong jarang mi na balasak, sekali na nabalasaki sallo na. Punna ku agangi carita, tena mo na singkamma riolo semangak ki. Inti na jai perubahan na drastis antu kejadian mae ri iya. Akhere na ri sekre bangngi, iyaa na akui ngasengi, Kana iyaa lekba mi jalani hubungan siagang sekre baine na isseng ri kantorok na, junior na bedeng. Anjo paling parek ka takbangka, anjo ngaseng lekba mi sallo na rencakan buntingan na.

Emotion: fear
Salah se're na anjo bura'ne battu ri Malaysia, niak phobia na ri jarung suntik. Sanggeng na battumi giliran na, anjo bura'ne a kacinikang mi dodong tanja na, sikamma tena mi niak tenaga ri kalenna ka malla mi accini jarung suntik erok antama ri liman na. Ri se're video ri Facebook, kisah na anjari viral ki. Lalang video kacinikangi se're bura'ne na tayangi kalenna erok ri vaksin ri balla garring niak phobia na ri jarung suntik. Pakka'kala na poe, anjo bura'ne a erok pi bantuan ri baine na erok ri ti'gala kalenna wattu na antama jarung suntik ri liman na. Anjomi anjari trauma ri jarung suntik sanggeng na kamma-kamma anne.

Emotion: fear
Lekba ku putus siagang iyaa, 6 (annang) ulang lekba na nakke ku gappa pengganti na. Ulang demi ulang malo mi mingka nakke siagang anne singkamma ja punna hubungan tanpa status ja kamma anjo mingka battu na inji ri awalak ta sikbuntuluk iyaa langsunga na sare cincin antu na pake tong iyaa nampa na pakekan ma ri jari ku. Tena ku issengi ngapa nakke kulle ka bucin siagang anne tau aa, sannak bucin ku pokok na. Nampa niak sekre wattu nakke tiba tiba lost contact siagang iyaa Cuma memang tena ni komunisasi kulle 4 ulang, nampa tiba tiba na kana eroki mae battu karena ri tampak ku anjo posisi na katte 4 bulan tena ni baku kabar kabari. 

Emotion: angry
Gilang siagang Adizta anne diliputi kasungguang le'bana allahere' anak makase'rena, Adizta anne allahere'ki allalio persalinan sesar. Nakana gilang penetapan tanggala' lahere'na anakna nasaba' konidisina bainena tena kulle naulur wattu persalinanka. Gilang annganroi anakna kullei angai siagang nabalinna butta je'neka. Gilang anne angaiki iangasengna Jepanga, appilei salah se'rena kawasan ri Jepanga nasareangi inspirasi arenna anakna. Gilang nasareangi arenna anakna Gin nasaba' anjo Gin salah se're tokoh ri Detective Conan. Gin anne artina perak anjari kullei menyinari. Gilang anne mangaku kalonganganki punna nacini'ki Gin. Rasa mangangna anne nasaba' jarangi atindro seketika lanyya'ki. Gilang anne tena nakebaratan punna mangangi anjari mange nasaba' anjomi selama ini ridambakan baine nasaba' tallu kali mi lecco'ki.

Emotion: happy
Langkah nomorok sekre siagang antu paling pentinga lalang na penangan na loro aa antu mi ni sortir ki. Loro aa ni pisahkangi berdasarak siagang jenisik na antu mi loro plastik, loro logam, loro elektronik, siagang loro organik, siagang loro kertasak. Loro organik anne kulle ni kibburuk lalang tanah kah kulle ter dekomposisi secara alami atokah kulle ni panjari kompos. Anjo loro pelastika , logam siagang kertasak ka kulle ni recycle, antu mi kulle ni lebur barak kulle ni olah anjari bahan baku poeng. Loro elektronik ka kulle ni reuse, ni pabajik ki siagang ni parek moterek, atoka ni lappasak bagian bagian na masing masing bagian na ni daur ulang. 

Emotion: disgusted
Battu ri berbagai faktor niaka menimbulkan kekhawatiran siagang kamallakkang mae ri rupatau tena niak melampaui kamallakkangna mae ri kamatean. Na sabak sikuntung loena rupatau niaka mallak mate tena niisseng kana sikurayya katte narapiki ajjalak. Sanggengna kamma anne rupatau asso’na gappa “jekne tallasak” iareka “obat awet muda” siagang “tallasak selama-lamana” kamma anne anjari impianna ummat rupatau sepanjang sejarah. Loe tau poeng malla punna allangngerek kana “kamateang” iareka “sakaratul maut”. Dampak battu ri kamallakkang anne niak muncul berbagai mitos singkamma “hantu kamateang”, “cengkeraman kamateang”, siagang istilah maraengna menunjukkan kekhawatiran siagang kamallakkang mae ri battuna kamateang bagi sipakrua rupatau. 
Tau beriman na ammake kayakinan annaba mae ri allo akhir, memandang kamateang sebagai jembatan menghubungkan antara lino siagang tallasak ri ayarak abadi sallang. 


Emotion: fear
Tena na jarang katte cinik sikuntung tau niaka terlalu ringi’-ringi mae ri tai olo’-olo’. Teaki akkanai tai basayya, annabaki tai akmara saja pasti marak-maraengmi pakkasiakta anciniki. Bahkan, nakke riolo lekbak nataba tai tau wattungku anjama ri galunga. Tepatna ri wattuna ampantamak ruku’ lalang ri karong untuk kanrena bembeku. Pakasiri’ siri’na anjo taia tena  na kacinikang sabak mungking ruku’na sannak kakba’. Mingka ri wattuna lalangmi ti karonga, nakke angngara’ rasa-rasa tena na biasa. 
Ternyata? Anjo tai tau niakmi hancuru na takbene-bene ri baju bagian bokoangku. Apa erok ku kana, anjo ri wattua tena niak je’ne na nakke sementara niaka ri kokoa. Eroka akgora, mallaka assuluk ngaseng sallang olo’-olo buasa ka hahaha.
Punna nipikkiri taung-taung allaloa, wajar memang punna loe tai olo’-olo’ tassiara. Bahkan tai tau pung niak ri tampa-tampa tena na sesuai. Sabak pattattaiang wc tenapa na merata ri masarakat. 


Emotion: disgusted
Sambarang ji mae ri “jurusan musik klasik” singkamma apa ni kana ya. Eroki ka appilajarak komposisi? Atokah erokki ni lalangi performing art? Atoka erokki jari musikolog? Ki tentukan memang mi rodong kerea ni erokki antamai. Manna mamo anjo tallua singkamma ji ngaseng parallu ki carakded ammake alak musik bajika siagang tena ja na kulle ni andalkan teori na bawang. Justru kacarakdekan ammake alak musika anne labbi parallu ni bandingkan teori bawangji kah teori musika kulle ji ni pilajarak lintak mingka punna caradek ammake salloi ni pilajari. Barang katte todong ni punnai mi kacaraddekan ammake alak musik antu bajika mi. Mingka punna tenapa , harusuki pakarammula battu ri awalak kelasak 12.

Emotion: happy
Anjo taua iareka makhluk sosial, parallua sibantu surang tau maraeng lalang katallasangta. Mingka anjo biasa nasalai taua nasabak erok ngasengi naparek sannang tau maraeng. Lakbi napikkiriki kasannanganna tau maraeng daripada kasannanganna. Punna nigaukang tarrusuki kammayya anjo, kullei nipakrisi kalengta, ka sanging eroki nipasannang tau maraenga manna mamo kitte sessa, manna eroki nakana tena atau tanre, napauji ri tau maraeng ‘iya’, padahal lalang atinna duku’-duku’mi dangngalak ulunna. Biasa pole naparioloi kaparalluanna tau maraeng daripada kaparalluangna. Tea laloki anjari kamma anjo, paljng pertama parallu ki pasannang iareka kalengta nampa bijanta. Punna sannangmi kalengta, kulle maki pasannangi tau maraeng, pokokna atinta rolo' pikkirik, teaki tau maraeng.

Emotion: fear
Burakne ku nakke sannak mallak na punna na cinik ka moro moro, kahh iya na punnai trauma psikis antu sannaka lalang wattu na inji caddi. Budhe na burakne ku lekba ki carita kana tau toang na burakne ku riolo sannak koro koroang na. Punna burakne ku na parek apa apa antu salah pasti langsungi ni kalarroi, ni bentak bentak, bahkan biasa ni bakji. Paling parah na antu burakne ku lekba ki ni pa tallang ulung na ri bak mandi, ni angkat ki, nampa ni patallang sede. Anjo mi pareki iyaa sannak mallak na pareki tau toang na larro, nampa na bawami sanggeng na lekba bunting. Punna nakke larro kah niak sekre hal iyaa sanna mallak na siagang ngarruki na mohon mohon barak tena ku larro. 

Emotion: angry
Kajadianna sikuntung wattu allaloa, siswi ku sementara dakka-dakka ri sekitara balla’na, nampa ri wattunna dakka- dakka anciniki sekre tau nia’ naurang assingkamma ku isseng, baju siagang gio’-gio’na sannak assingkamma dudu siagang urang sekelasna, tanpa appikkiri la’bu ternyata anne anak langsung na kio’ arengna tau na areka assingtanja agangna anjo, mingka ri wattunna tau na arema agangna anjo anjalling mae ri boko, ternyata tania agang sekelasna. Sabak ia merasa assiri’-siri’, si anak akhirna lari na antamak ri gang ambani balla’na. Nampa ia accarita mae ri urangna ia ammakkala’ sipa’agang sabak kajadian anjo. Ia tena menyangka kana ia akkio’ tau mingka tania agangna padahal ia merasa yakin setelah anciniki gera’ geri’na sanggengna bajunna sanna assingtanja’ mae ri agangna. 


Emotion: shame
Nakke ri tarima ka akkuliah ri jurusan ku ngai a ri Kota Surabaya, tallu jam battu ri kampong ku. Anjomi ku akkontrak kamara' ri rampi na kampusku. Ri kampus beruku niak ka ri ibukota Provinsi kamae anjo totoa ku tena niak bijang na anjo ri Surabaya. Nakke battu ri kota ca’di ri Jawa Timur rampi’ na mi perbatasanna Jawa Tengah. Ri kota Surabaya tampa’ na kampusku niak, jai gedung-gedung tinggi ka ri kota ku tena niak gedung tinggi anjari tau berua accini gedung tinggi jai ri rinne. Manna mamo mangnganga’ tapi na senang tonja ka jai pengalaman na agang ku gappa ri kampus beru ku.

Emotion: happy
Balla'na  anne terisolirki nasaba' banjiri' tena nasurutkan tekadna Angga Pratama mempersunting baine idamanna PutrI. Angga siagang pammantangang lompona anne lampai ri jam pitu mae ri KUA yya. Wattuna ero' assulu ri pemukimanna, angga siagang pammantangang anne nanaiki biseanna atterabas banjiri'. Punna banjiriki rinni, annaik biseanna ji kulle punna ero' alampa nasaba' aganga utamayya anjo banjiri'na se're sitangga metere'. Annikahanna anne le'bami direncanakan tallu bulang laloa anjari tena kulle ritunda. Ijab kabulna anne balinna riadakangi ri KUA namoa dierangi mae ri resepsi ri balla'na bainea siagang atterjang banjiri'ka. Nasaba' banjiri'ki anjari pammantangangji siagang seppe'ka ji mae ri resepsia. Manna kamanjo tenaja tahalangi nasaba' lancara'ji acarayya siagang rannu ji anne balinnaka.

Emotion: happy
Malasak ku nakke na pakamma bos ku, jai pajama na erok na PHK na pakamma jai agang jamang ku na ngai lukka ka ki bahang kanreang na ri gudanga. Nakke poe na taba imbas na, tena ku salah apa-apa, tapi niak agang bajikku na ngai malukka ri anjo gudang na anjari na tuduh tomma kong kalikong siagang anjo agangku. Pa'risi na nyawaku, ka tena ku pernah anjari palukka ri anjo tampa na bosku, tapi tena niak buktiku. Na pasulu mami ka bos ku. A'boya ma jamang maraeng ri tmapa lainga. Alhamdulilah na tena ji ku sallo a'boya, niak tantaku panggilka anjama ri tampa' na ri balla kanre na ri pasara ka.

Emotion: sad
Ngalle ka jalur SNMPTN erok antama kuliah ri UNHAS Mangkasara. Anjo SNMPTN na nilai battu ri nilai rapor ta siagang nilai UN ta riolo. Tallu bulang le’ba ku daftar anjo jalur SNMPTN ka ku cini ki hasili’ na tena ku lulusu’ ka kurangi kapang nilaiku. Tena ku tappu harapan, daftar ka poe jalur SBMPTN anjo jalur ti tes ki riolo, sikamma ji pilihan ku ero’ ri UNHAS mangkasara poe. Rua bulang le’ba ku tes SBMPTN ku ciniki hasili’ ujian ku tena pa poe ku loloso’ ri UNHAS. Pa’risi na nyawaku ka erok duduka antama ri anjo kampuska. Ku cobai poe daftar ri jaluru’ mandiri na UNHAS alhamdulillah lolosa’ ka. Tapi ku cini anjo pembayaran semesterku ri kampusku sanna’ kajjala na. Mange ka ri bagian pendaftaranna erok minta panaungi biaya semester ku. Akhir na ri tolakku areng ku ka tena doe’ ku bayarki doe pendaftaran dallekanna.

Emotion: sad
Se're bangngi ma ri induksi ri balla garring ka erok ka ammana ri RS Bunda Surabaya ri tanggala 12 September 2021 na. Subuh tena na niak tanda-tanda na ana’ ku ero’ lassu’. Na periksa ma poe anjo bidan ka na kana punna tena niak tanda-tanda inne ero tea ero baji’ na ri operasi caesar ma. Na tanda limangi mi anjo formulir operasi a bura'ne ku subuh na. Jam 08.00 na mulai mi dottoro ka operasi ka, ku kasia’ki anjo battang ku ri goccang ri limang na dottoro ka ka ero na pasulu ana’ku mange ri lalang battangku. Alhamdulillah lassu mi ana' bura'ne ku areng na Muhammad Arshaka Ibrahim.

Emotion: happy
Lekba na anjo nakke ni DM ka siagang anjo punna na akun ka na palak ki alamat ku siagang nomorok hape ku antu aktif ka. Lekba na anjo yakin tena ku yakin kulle ka na kirimkan tojenga kah tena. Lekba na tallu (3) allo tojeng niak na kirim nakke wattu na ku buka ki anjo kirimanga gemetar ka kah tojeng tojeng niak mi barang na ri nakke. Nakke sukkuru ka siagang ak tarima kasih ka kah anjo wattu aa hp na ammak ku pakarammula mi panrak tena kulle ni pake, nampa ku ukrangi kana lekba ka palak doang mae ri Karang Puang Allah Taa’ala kana erok ka malliangi ammak ku hp mingka tena ku issengi tekamma cara na kah nakke tena pa niak penghasilan ku.

Emotion: surprise
Kalipasa tena na punnai tulang boko siagang tena na punnai neurologis, arti na anjo kalipasa ka tena na punnai kemampua na kirim rasa pakrisik na mae ri otak na. Anne berlaku mae ri ngaseng olok olok ka. Binatang olok oloka antu tena na sakringi pakrisik. Iyaa kah bedeng punna olok olok tena na sakring pakrisik?. Katte kulle mi ni amati secara langsung contoh na anjo bere bere ya manna mamo bagian boko na kaleng na lekba mo hancuruk mingka iya kulle ji jappa. Mingka ngapa anjo kalipasa ka punna ni semprot ki pembasmi serangga ni cinik singkamma kana pakrisik ki kadang sanggeng na ak guling guling. 

Emotion: disgusted
Singkamma ji ngaseng anjo phobia maraeng nga antu niak ka, auto myshophobia ni tandai siagang niak na kecemasan antu anjari gejala paling paling nga menonjol ni bandin lainga. Kecemasan antu na punnai pengidap na mae ri rantasak rantasak ka kulle sannak ektrim na, sanggeng iyaa kulle na alami serangan panik anjari akibat na. Selain na anjo, pengidap na auto myshophobia anne todong kulle na parek macam macam na upaya antu pa mangngangi yaa barak kulle na pastikan kana iyaa tena na ak sentuhan langsung siagang anu anu rantasak ka. Mingka bajik punna ni diskusi kangi rodong mae ri dottorok misal na punna niak na tangani ki. 

Emotion: disgusted
Bau amis mae ri jukuk ka sebenar na niak kaitan na siagang proses pembusukan antu alami siagang beberapa fisiologis battu ri makhluk laut ka. Jelek laut na kandung tallu persen cekla, siagang kadar optimal mineral na terlarut ki lalang sel hewan kurang battu ri sekre persen. Barak kulle ni jagai keseimbangan cairan, makhluk laut ka antu harusuk ki na isi sel na iyaa lalang asam amino siagang amina barak kulle na ewai rasa anjo cekla na jeknek tamparanga. Jukuk ka todong na andalak kangi trimethylamine oxide (TMAO) barak kulle na parek anjo apa apa yaa. Bau amis na jukuk ka munculuk ki punna iyaa mate ni bunoh. 

Emotion: disgusted
Anjomi passabakkangna ngurana jai anak-anak mallak dudu nisuntik, ka punna ngarruki, atau kumbalaki, anne ammakna napakamallak-mallaki surang jarung suntik, nakuai punna tena nu sannang kusuntikko intu. Anneminpakaramulana ngurana anak-anak timboi pakkasiak mallakna ri jarung. Nampa anne ammaka ballisik tonji punna salla’ anakna teai nisuntik, padahal iyaji pakaramula pakamallak-mallaki, njari naerangmi anjo mallakna sanggenna lompo kamase. Anjomi bajik punna nipauangi sitojengna kua tala niakji anjo kasiakna punna nisuntiki taua, anjo ji pakrisik dudu nikasiak punna mallak memang maki nampa nisuntikki, kakui otoka njari pakrisika nikasiak. Punna sannang jaki nampa antamak jarung suntik ri kalengta, tenaja intu na pakrisik biasaji nikasiak anjo jarunga.

Emotion: fear
Antu kamae, kulle ni hindari penyebaran kanker na, kemungkinan bangkeng na harusuk ni amputasi. Ni langngerek anjo, dunia ku kusakring langsungi runtuh. Ang ngarruk ka mingka nakke ku cobai tatta senyum ri muko na anak ku siagang tena ku poangi apa penyakit anjo sebenar na mae ri iya. Kah nakke mallak ka iyaa kulle ii down siagang semangat na untuk bajik tena niak. Battu ri RSUD ni rujuk mae ri RSPAD Gatot Subroto. Alhamdulillah, battu ri ulang Desember 2018 sanggeng na kamma kamma anne katte tena niak nikana mangngan sanging mae ak paressa siminggu ping rua (selasa siagang kamisik) mae ri RSPAD. 

Emotion: surprise
Nisempaki bongganna Nurung ri om na nasabak anne Nurung motereki tettek rua bari’basak nakua aklampai surang agangna mingka ngurana sanggenna tangnga bangngi. Wattunna moterek, nijagai memangi surang Om na, ammentengi ri pakkekbuka, nakutaknangmi purinanna nampa nasempak, tenaja na terasak dudu nasabak baine anne. Njari nakuai Om na, kau intu nipabe’benguko mantang ri Mangkasarak paruntukang sikola, tania aklambarak surang agangnu. Baineko antu teako tangnga bangngi moterek, punna kinnejo mantang, nake anjari tau toana, pilangngeria nasabak punna niak apa-apannu nakke intu najo’jok tau toanu. Sikali mamiko panggaukang, kusuroi tau toanu mange kinne alleko. Ngarruk tojekji Nurung, naissengi kua salai kalengna, erokji pala’ kana sumpaeng wattuna la aklampa mingka mallaki bedek nikanassui.

Emotion: fear
Kepoang makalompo ri tallasa'ka anjo nicara'deki siagang bura'neku. Oloangna annikah bura'neku accarita naakui kalenna. Riolo naballiangi mantang karontingins motoro', ambangung balla' ammake' doe kale-kale siagang maraenga. Akhirna katte anne annikah, nampai si minggu bura'neku nasuroha kredit HP nampa ribalu'ki poeng nasaba' anjo doe'na eroki ripake ammayara' inrang. Bura'neku tong ampantangi inrang ri purinana, seppe'na siagang koperasi, pokokna jai. Ri se're bukan annikajh bainena tianangi anak makase're. Rinjo jai cobanna, katte anggeke kalibo'na, tongko kalibo'na ammayara hutangna bura'nea nasaba' modal annikah. BPKB motoro'ka riga'de tongi ri leasinga. Akhirna nakke anginrang doe' ri inrangang onlineka anjari anjo datayya tassiara'ki ri pammatanganga anjari ammoro moro lompoi.

Emotion: sad
Anne trik siagang dallek bajik todong, niak sekre ananak ri kantorok ku ni isseng, kah sanging anggappa hadiah. Battu ri 2012 sanggeng na 2016 anne ananak na pin 23 (ruampulo tallu) mi anggappa hadiah, doorprize, undian, siagang maraenga poeng. Hadiah na jai janisik na singkamma kaca nginung, hape, telepisi, siagang mae ri Raja Ampat jappa jappa, niak poeng na gappa lampa mae cinik F1 ri Sepang, Malaysia. Pakarammula ri 2016 sanggeng na niak civid 19 battu, anjomi sanging anggapa inji nahh, mingka tena mo ku kutaknang ping siyapa mi anggappa kah nakke cemburua ciniki anggappa narrusuk. Biasa ji battu mae ri mejang ku na pacinikkangi hp sanggeng na voucher spbu na nampa accarita lekbaki anggappa anne anne jai pokokna.

Emotion: happy
Punna nakke ku kana bajik langsung mae ri ahli na kulle ahli hypnotheraphy, memang harga na lumayan kajjalak mingka kulle 98% gassing ki. Niak sekre rua agang ku sessa tianang, trauma, mallak mallak na lompoi antu lekba mae ri psikolog siagang dottorok, memang kulle na parek ringan sikedde mingka tena na bajik gassing tojeng. Akherek na nakke ku antara ki mae ri hypnotheraphy ri Surabaya, gassing ji tawwa. Punna nakke ku kana, ibarat na antu garring panu psikolog antu na gassingi ji sinamperek, mingka hypnotheraphy na gassing tojeng tojengi. Anjo nakke pendapat ku lalang na pengalaman ku ja, kulle tau maraenga gassing punna mae ri Psikolog.

Emotion: sad
Apparek rilis anjari salah sekre jama-jamang biasayya najama Nur. Mingka nakuai bosna nasabak jai dudu biasa ia najama, niakmo tau maraeng nasuro parek rilis. Sannangji iyya Nur ka kurangi issedek jama-jamanna, mingka lalang atinna nassu tongi, ka niantara jama-jammang biasayya najama, rilis mi anjo paling nangai ka kullei sibuntuluk surang jai tau, ni issenfi ri kadis-kadiska ngaseng. Manna anjo tau tentarayya surang polisia, jai ji ngissengi. Mingka la nikurami, punna boska kua kamma anne, musti nigaukang kamma anne. Manna nassui taua nasabak nangai jama-jamangna mingka najamami tah u maraeng kinne, tena kulle nipacinikkang ri boska kua bussangi nyawata, tena nitarimai punna jama-jamangta na alle tau maraeng. Kalengtaji kulle kasiaki anjo pakkasiak larroa sollanna tena kajariang anu tala nikerokia ri kantorok.

Emotion: angry
Tena mo poe ku jujai bura’ne ku ka niak ji doe tabunganku battu ku ri anjama ri mol ka. Anjari kulli siagang ammali barang-barang ri balla ta teai jujai se’re tau ji. Punna jai mi poe tabunganku siagang bura’ne ku sa’ba lusa erokka siagang poe a’pare usaha ca’di ri bidang kanre-kanreang, anjomi modala awal na niak mixer, oven, na komporo’ gas. Mudah-mudahan kulleka siagang bura’ne ku a’pare usaha ca’di berkah rejeki na ri balla tanggaku. Alhamdulillah na ammali ma kadera, lamari, siagang barang-barang ri palluang ku anjari annyamanga ku sa’ring punna a’pallu kale-kale tena na ku balli kanreang battu asullu.

Emotion: happy
Ri wattunna bapak ku ni rujuk mae ri ballak garring maraeng kususna memang untuk karantina siagang perawatan kusus, sempatki susah akboya ballak garring sabak biringi iangaseng rassi tau garring, akhirna niak mo antarima rujukanna ballak garring sumpaeng, tena na sallo aklampa ma mae anjoeng.
Battu ku ri ballak garring beru, ku ciniki anjo dottorok siapmi pakeang kususna untuk antangani bapakku, ammake mi baju hasmat, masker siagang sarung tangang, ka anne viruska sannak berbahaya siagang libai menyebar. Tena na tappu sumangakku mae ri bapakku, ni sare terus kana-kana anne karantina na 14 allo tena na alliwa kulle mi amnro riballak lalang keadaang cenggerek yang penting na pinawang apa kananna dottorok. Allo-allo nakke mae anciniki bapak ku manna mamo tena ku assiguppa langsung mingka ku ciniki ri cctv.


Emotion: sad
Fobia mae ri kulipasak sannak mengganggu lalang tallasakta ri  allo-allona. Sabak, anne olo-oloka loe rikbak-rikba kamaepung terutama ri tampak-tampak sassang, lembab, siagang loe tumpukan barang. Tau niaka mallak berlebihan mae ri kecoa mungkin akan merasakan gelisah iareka tena na nyaman nakasiak punna niaki lalang ri kamarak cakdia, gudang, iareka tampak maraenganna biasayya na mangei kulipasak. 
Assingkamma fobia maraengang. Passabakkeng na katsaridaphobia pung tena nitemukan secara pasti. Menurut Ikhsan Bella Persada, M.Psi., Psikolog, fobia kulipasak kulle nipasaabakkeng mae ri pangalaman tena menyenangkan siagang kulipasak. 
“Passabakkengna macam-macam, mingka umumna sabak pengalaman traumatik assidallekang siagang kulipasak. Singkamma riwattunna cakdi lekbak nihukum battu ri tautoana nipantamak ri kamarak cakdi na lalang anjoeng niak kulipasak”. Kanangna Psikolog Ikhsan. 


Emotion: fear
Anne ka linoang ta tena na terkutuk, mingka memang katte ji sementara ni kutuki kaleng kaleng ta tongji. Ammari maki intimidasi kaleng ta anjari tau gagalak. Katte tena ja ni kaleng kaleng ta, jai tongji tau antu gagalak na labbi parah dari pada katte. Nakke todong termasuk ja tau lekba gagalak. Kamma kamma anne harusuk ka ni parek antu mi berdamai maki rong siagang kaleng kaleng ta tong ji. Pammari mi ni kutuk kaleng ta katte anjari tau gagalak. Kegagalan ta katte teai ji salah antu harusuk ka ni bawa mate, mingka harusuk ki ni pabajik ki. Lekba na katte berdamai siagang kaleng kaleng ta tonji, ki pikkirik mi apa harusuk ni parek barak kulle ni beres kan inrang inrang ta. 

Emotion: shame
Punna jawaban na pragmatis nakke antu mi bela diri singkamma anne tena na jai dudu guna na, nakke riolo lekba ka pilajarak Hap Ki Do (or whatever that is) antu ni ajarak ki cara ta lappasaki kunci na punna ni kunci ki ri tau, mingka kenyataan na? Ri kehidupan nyata yaa sannak jarang na tau awam singkamma nakke antu anjama bajik bajik jaki siagang tena ni jappa ri lalang dunia kallang nga parallu kemampuan bela diri, apalagi punna sekelas ni atasi todongan senjata, atokah kunci kunci, tea maki todong senjata iyaa, musuh antu akkarena kunci kunci paling kahh istri punna ri rate na ranjanga hahaha. 

Emotion: fear
Pria anjama sabagai paboya jukuk anne kulle kolomanyang mendadak lekbakna angguppa sigompo doek kuno sallona singnilai 200 sakbu pound iareka setara siagang 3,5 miliar ri sekre galung ri daerah Bridport, Inggris. Anjo penemuan berhasil na lakukan hanya dengan akmodalak sekre detektor logam. Lekbakna ni teliti, koin na guppa anjo umurukna niakmo sekitarak 2.000 taung siagang assalakna battu ri zaman Romawi, Mike Smale anne mangngaku takbangka ri wattuna na gappa sekre koin murni anjo. Ri wattu detektor logamna assakra ia langsung na mulai akkeke butta pertanianna anjo ternyata ia angguppa sekitarak 600 buah koin kuno langka. “Anne sangat luar biasa, anne kualami sikali seumur hidupku”.

Emotion: surprise